Indoktrinacija
Indoktrinacija je proces usađivanja ideja, stavova, kognitivnih strategija ili profesionalne metodologije. Uglavnom se razlikuje od procesa obrazovanja zbog toga što se od osobe koja je indoktrinirana ne očekuje kritički osvrt niti dovođenje u pitanje doktrine kojom je dotična osoba naučena. Zbog toga se ovaj termin može koristiti i pežorativno, često u kontekstu obrazovanja, političkog mišljenja, teologije ili religijske dogme. Ovaj izraz usko je povezan sa socijalizacijom. U standardnom govoru indoktrinacija je često povezana s negativnim konotacijama, dok se socijalizacija odnosi na kulturno ili obrazovno učenje.